62021CJ0125_INF
Sentenza tal-Qorti tal-Ġustizzja (It-Tmien Awla) tal-24 ta’ Marzu 2022 –
Il Kummissjoni vs L-Irlanda (Traspożizzjoni tad-Deċiżjoni Qafas 2008/909)
(Kawża C-125/21) (
1
)
“Rikors għal nuqqas ta’ twettiq ta’ obbligu – Kooperazzjoni ġudizzjarja f’materji kriminali – Rikonoxximent reċiproku ta’ sentenzi f’materji kriminali li jimponu pieni ta’ kustodja jew miżuri li jinvolvu ċ-ċaħda tal-libertà bil-għan li jiġu infurzati fl-Unjoni Ewropea – Deċiżjoni Qafas 2008/909/ĠAI – Nuqqas ta’ adozzjoni tal-miżuri neċessarji sabiex tikkonforma ruħha mad-Deċiżjoni Qafas – Nuqqas ta’ komunikazzjoni lill-Kummissjoni Ewropea ”
1.
Rikors għal nuqqas ta’ twettiq ta’ obbligu – Eżami tal-fondatezza mill-Qorti tal-Ġustizzja – Sitwazzjoni li għandha tittieħed inkunsiderazzjoni – Sitwazzjoni li kienet teżisti meta skada t-terminu stabbilit fl-opinjoni motivata
(Artikolu 258 TFUE)
(ara l-punt 17)
2.
Rikors għal nuqqas ta’ twettiq ta’ obbligu – Nuqqas ta’ osservanza tal-obbligi li jirriżultaw minn deċiżjoni qafas – Obbligu ta’ komunikazzjoni tal-miżuri ta’ traspożizzjoni – Portata
(Artikolu 258 TFUE)
(ara l-punt 20)
3.
Atti tal-istituzzjonijiet – Deċiżjonijiet qafas – Implimentazzjoni mill-Istati Membri – Deċiżjoni qafas intiża li toħloq drittijiet għall-individwi – Rekwiżiti ta’ċarezza u ta’ ċertezza legali – Dispożizzjonijiet nazzjonali li ma jinkludu ebda riferiment għal din id-deċiżjoni qafas u li ma jittrattawx diversi aspetti tekniċi koperti minnha – Inammissibbiltà
(Deċiżjoni Qafas tal-Kunsill 2008/909)
(ara l-punti 21, 22)
Dispożittiv
1)
Billi ma adottatx, fit-termini previsti, id-dispożizzjonijiet leġiżlattivi, regolamentari u amministrattivi neċessarji sabiex tikkonforma ruħha mad-Deċiżjoni Qafas tal-Kunsill 2008/909/ĠAI tas-27 ta‘ Novembru 2008 dwar l-applikazzjoni tal-prinċipju ta’ rikonoxximent reċiproku ta’ sentenzi f’materji kriminali li jimponu pieni ta’ kustodja jew miżuri li jinvolvu ċ-ċaħda tal-libertà bil-għan li jiġu infurzati fl-Unjoni Ewropea, u billi ma kkomunikatx it-test ta’ dawn id-dispożizzjonijiet lill-Kummissjoni Ewropea, l-Irlanda naqset milli twettaq l-obbligi li hija għandha taħt l-Artikolu 29(1) u (2) ta’ din id-deċiżjoni qafas.
2)
L-Irlanda hija kkundannata għall-ispejjeż.
(
1
)	ĠU C 148, 26.4.2021.